|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 05.11.2024** |  |  |
|  |  |  |

**1.000 θέσεις εργασίας από 35 επιχειρήσεις**

**στην«Ημέρα Καριέρας» της ΔΥΠΑ το Σάββατο στα Ιωάννινα**

Νέες θέσεις εργασίας και ευκαιρίες απασχόλησης αναμένουν τους πολίτες που αναζητούν δουλειά και όσους ψάχνουν μια διαφορετική επαγγελματική πορεία, στην «Ημέρα Καριέρας», που διοργανώνει η Δημόσια Υπηρεσία Απασχόλησης (ΔΥΠΑ), το Σάββατο 9 Νοεμβρίου στα Ιωάννινα.

Στην εκδήλωση, που θα πραγματοποιηθεί στο ξενοδοχείο Du Lac Congress Center & Spa (Κ. Παπούλια & Ίκκου, 452 21) από τις 10:00 έως τις 18:00, έχουν δηλώσει συμμετοχή 35 επιχειρήσεις που δραστηριοποιούνται σε πολλούς διαφορετικούς κλάδους και αναζητούν ανθρώπινο δυναμικό υψηλής, μεσαίας και χαμηλής εξειδίκευσης, από όλα τα επίπεδα εκπαίδευσης, για 1.000 θέσεις εργασίας.

Η είσοδος είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-loannina2024>

Οι ενδιαφερόμενοι θα έχουν τη δυνατότητα να δώσουν το βιογραφικό τους στους εκπροσώπους των επιχειρήσεων που αναζητούν προσωπικό και να πραγματοποιήσουν επιτόπου πολλές αρχικές συνεντεύξεις εργασίας.

Αναλυτικά οι θέσεις εργασίας καθώς και η λίστα των επιχειρήσεων που συμμετέχουν βρίσκονται αναρτημένες στον ιστότοπο της ΔΥΠΑ, στην ηλεκτρονική διεύθυνση:

[https://www.dypa.gov.gr/kariera-ioannina-eidikotites-epikheiriseis](https://www.dypa.gov.gr/34i-hmera-karieras-dypa-iwannina-9-noembriou-2024?tab=eidikotites-kai-epikheiriseis&tab2=&tab3)=

Επίσης, οι πολίτες θα μπορούν να συνομιλήσουν με στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ), ώστε να λάβουν πληροφορίες σχετικά με τις θέσεις εργασίας, καθώς και για τις δράσεις και τα προγράμματα της ΔΥΠΑ σε ειδικό χώρο (info corner).

Αναλυτικές πληροφορίες για τη ΜΕΜΜΕ στην ηλεκτρονική διεύθυνση [www.dypa.gov.gr/memme](http://www.dypa.gov.gr/memme)

Όλες οι πληροφορίες σχετικά με τις δράσεις της ΔΥΠΑ βρίσκονται στον ιστότοπο [www.dypa.gov.gr](http://www.dypa.gov.gr)